Hērda Sala un Makdonalda Salas
Šis raksts ir par teritoriju. Par uzņēmumu skatīt rakstu HMD global. Hērda Sala un Makdonalda Salas (angļu: Heard Island and McDonald Islands) ir Austrālijas ārējā teritorija Indijas okeāna dienvidos. Sastāv no divām daļām: lielākās Hērda salas un 44 km attālajām Makdonalda salām. Teritorija ir neapdzīvota, Hērda salā atrodas neregulāri lietota polārstacija. Salas ir vulkāniskas izcelsmes. Hērda salas 2745 m augstais vulkāns Mosona smaile ir augstākais Austrālijas kalns.